Liberija (Kosta Rika)

Liberija () – miestas Kosta Rikos šiaurės vakaruose, 215 km nuo San Chosė, prie Liberijos upės. Gvanakastės provincijos ir Liberijos kantono administracinis centras. Veikia Daniel Oduber Quirós tarptautinis oro uostas, pro miestą eina Panamerikos plentas, yra atšaka į Nikoją. Yra bažnyčia, kelios mokyklos. Svarbus turistinis centras – kelionės į Nikojos ir Papagajo pusiasalių kurortus, Rinkon de la Vjechos ugnikalnį ir kt.

 Istorija 

Gyvenvietė įkurta 1769 m. ir pavadinta El Poblado de Guanacaste pagal čia augusias tikrąsias rintauses (ispaniškai guanacaste). 1824 m. miesto gyventojai siekė prisijungti prie Nikaragvos, bet 1826 m. Gvanakastė buvo priskirta Kosta Rikai. 1836 m. buvo suteiktas miesto statusas. 1854 m. miestas pervadintas į Liberiją.

 Sportas 
 AD Municipal Liberia – futbolo klubas;

 Išnašos 

Kategorija:Kosta Rikos miestai